CELEX: E2013P0018
Language: da
Date: 2013-07-10 00:00:00
Title: Sag anlagt den 10. juli 2013 af EFTA-Tilsynsmyndigheden mod Island (Sag E-18/13)

10.10.2013   
            
            
               DA
            
            
               Den Europæiske Unions Tidende
            
            
               C 294/5
            
         Sag anlagt den 10. juli 2013 af EFTA-Tilsynsmyndigheden mod Island
   (Sag E-18/13)
   2013/C 294/05
   EFTA-Tilsynsmyndigheden, rue Belliard 35, 1040 Bruxelles, Belgium ved Xavier Lewis, Auður Ýr Steinarsdóttir and Maria Moustakali som befuldmægtigede har den 10. juli 2013 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1)
            
            
               Det fastslås, at Island har tilsidesat sine forpligtelser i henhold til den retsakt, der er omhandlet i punkt 21ar i bilag XX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2001/81/EF af 23. oktober 2001 om nationale emissionslofter for visse luftforurenende stoffer), som tilpasset til aftalen ved protokol 1 hertil, og i henhold til EØS-aftalens artikel 7, idet det ikke i) inden for den fastsatte frist har vedtaget alle de foranstaltninger, som er nødvendige for at gennemføre nævnte retsakt, eller ii) ikke har underrettet Tilsynsmyndigheden herom.
            
         
               2)
            
            
               Island tilpligtes at betale sagens omkostninger.
            
         Retlige og faktiske omstændigheder samt søgsmålsgrunde:
   
               —
            
            
               EFTA-Tilsynsmyndighedens søgsmål vedrører den omstændighed, at Island ikke inden 3. december 2012 har efterkommet den begrundede udtalelse, som EFTA-Tilsynsmyndigheden afgav den 3. oktober 2012 om denne stats manglende gennemførelse i den nationale retsorden af Europa-Parlamentet og Rådet direktiv 2001/81/EF af 23. oktober 2001 om nationale emissionslofter for visse luftforurenende stoffer (retsakten), som omhandlet i punkt 21ar i bilag XX til aftalen om Det Europæiske Økonomiske Samarbejdsområde, som tilpasset til aftalen ved protokol 1 hertil.
            
         
               —
            
            
               EFTA-Tilsynsmyndigheden har anført, at Island ikke har bestridt, at der stadig er forsinkelse med gennemførelsen af retsaktens artikel 2, og at den ikke råder over oplysninger, der viser, at retsakten er blevet gennemført fuldt ud. EFTA-Tilsynsmyndigheden har derfor gjort gældende, at Island har tilsidesat sine forpligtelser i henhold til retsaktens artikel 15, sammenholdt med Det Blandede EØS-Udvalgs afgørelse nr. 149/2009, og i henhold til EØS-aftalens artikel 7, idet det ikke har vedtaget de til retsaktens gennemførelse fornødne foranstaltninger inden for den fastsatte frist.